google/wiki40b huggingface dataset:
पिरिडीन

परिचय

कोयला, पीट-कोयला, काठ और अन्य बिटॅमिनी पदार्थों को तपाने से पिरिडीन बनता है और उनके भंजक आसवन से जो अलकतरा प्राप्त होता है, उसी में यह रहता है। अस्थि के भंजक आसवन से जो अस्थि तेल प्राप्त होता है, उसमें भी पिरिडीन रहता है। कोयले के अलकतरे के प्रभाजित आसवन से जो उत्पाद ८० डिग्री C और १७० डिग्री C के बीच प्राप्त होता है, उसी हलके तेल में बेंज़ीन के साथ-साथ पिरिडीन रहता है। इस हलके तेल पर तनु सल्फ्यूरिक अम्ल को क्रिया से तथा फिर चूना द्वारा पृथक् कराकर यह प्राप्त होता है। इसके पुन: आसवन से परिष्कृत पिरिडीन प्राप्त होता है।
पिरिडीन रंगरहित द्रव है, जिसका घनत्व ० डिग्री सें. पर १.००३३ है। इसका क्वथनांक १४४.५ डिग्री सें. है। इसकी गंध बड़ी तीखी और अरुचिकर होती है। यह जल, ऐल्कोहल और ईथर में सब अनुपात में विलेय है और अम्लों से लवण बनाता है। यह तृतीयक क्षारक है और स्थायी यौगिक बनाता है। ऑक्सीकारकों का इसपर कोई प्रभाव नहीं पड़ता। हैलोजन की क्रियाएँ इस पर कठिनता से होती हैं। अपचयन से यह अपचित होकर पिपेरिडीन बन जाता है। प्रयोगशालाओं में भी इसका संश्लेषण हुआ है।
पिरिडीन महत्वपूर्ण यौगिक है। मेथिलेटेड स्पिरिट के निर्माण में इसका उपयोग एक समय व्यापक रूप में होता था। विलायक के रूप में इसका उपयोग अब भी होता है। अनेक रासायनिक अभिक्रियाओं में अल्प मात्रा में उपस्थित रहकर भी यह उच्च कोटि का उत्प्रेरक सिद्ध हुआ है।
रानीदाह

रानीदाह जल प्रपात छत्तीसगढ़ राज्य के जशपुर जिले में स्थित है यह जिला मुख्यालय से करीब 15 किलोमीटर की दुरी में घने जंगलों एवम पहाड़ो के बीच स्थित सूंदर और मनमोहक झरना है और पर्यटन का केंद्र भी है गर्मी के मौसम में इसमें पानी ना के बराबर होता है किंतु मानसून के समय बहुत आकर्षक दीखता है
क्ल्यूचेव्सकाया

यह एक प्रमुख ज्वालामुखी हैं।
दिनेश सिंह

जीवन वृत्त

दिनेश सिंह का जन्म रायबरेली, उत्तरप्रदेश के एक छोटे से गाँव गौरारुपई में हुआ था। इनके दादा अपने क्षेत्र के जाने-माने तालुकदार थे। पिता चिकित्सा अधिकारी थे, जिनकी मृत्यु इनके जन्म के पाँच वर्ष बाद ही हो गई। इनकी शिक्षा स्नातक तक हुई। उन्होंने उत्तर प्रदेश शासन के स्वास्थ्य विभाग में कार्य किया। २ जुलाई २०१२ को इनका निधन हो गया।

साहित्यिक यात्रा

दिनेश सिंह की पहली कविता सच्चिदानंद हीरानंद वात्स्यायन 'अज्ञेय' द्वारा संपादित 'नया प्रतीक' में प्रकाशित हुई थी। 'धर्मयुग', 'साप्ताहिक हिन्दुस्तान' सहित देश की अनेकों पत्र-पत्रिकाओं में आपके गीत, नवगीत, आलेख, छन्दमुक्त कविताएँ, रिपोर्ताज, ललित निबंध तथा समीक्षाएँ प्रकाशित। आपके नवगीतों को डॉ॰ शम्भुनाथ सिंह द्वारा संपादित 'नवगीत दशक' तथा 'नवगीत अर्द्धशती' में संकलित किया गया था। इन्होंने कविता पत्रिका 'नये-पुराने' (अनियतकालीन) का संपादन भी किया था।

रचनाएँ

नवगीत संग्रह : 'पूर्वाभास', 'समर करते हुए', 'टेढ़े-मेढ़े ढाई आखर', 'मैं फिर से गाऊँगा'
ओइरत लोग

ओइरत (मंगोल: Ойрад, अंग्रेज़ी: Oirat) मंगोल लोगों का सबसे पश्चिमतम समुदाय है जो पश्चिमी मंगोलिया के अल्ताई पर्वत क्षेत्र में वास करते हैं। कई क़बीलों के एकीकरण से बनी यह जाति मध्य एशिया के पूर्वी भाग में उत्पन्न हुई थी लेकिन अब इनका सबसे बड़ा गुट रूस के काल्मिकिया गणतंत्र में मिलता है जहाँ इन्हें काल्मिक लोग कहा जाता है। काल्मिकी १७वीं सदी के शुरूआती दौर में ज़ुन्गारिया से रूसी साम्राज्य के दक्षिण-पूर्वी यूरोपी भाग में आ बसे थे।
ऐतिहासिक रूप से ओइरतों के चार प्रमुख क़बीले हैं: ज़ुन्गार, तोरग़ुत​, दोरबेत और ख़ोशूत​। इनके अन्य क़बीलों में ख़ोइद​, बयिद, म्यन्गद, ज़ख़चिन, बातुद​, बरगा और दरख़द शामिल हैं। दुनिया भर में लगभग ५ लाख ओइरात हैं, जिनमें से २ लाख मंगोलिया में, १.७५ लाख रूस में और १.४ लाख चीन में रहते हैं।
जेनेवा झील

जेनेवा झील, लेक जेनेवा या फ्रांसीसी भाषा में Lac Léman पश्चिमी यूरोप की सबसे बड़ी स्वच्छ जल की झील है। विशाल झील है (५८२ वर्ग किमी क्षेत्रफल में फैला हुआ)। इसका लगभग ६०% भाग स्विट्जरलैण्ड के क्षेत्राधिकार (ज्युरिसडिक्शन) में आता है। शेष ४०% भाग फ्रांस के क्षेत्राधिकार में है। जेनेवा शहर इसके दोनो किनारों पर बसा है।
चन्द्रपीड

कश्मीर के कार्कोट राजवंश का राजा।
दयाल सिंह महाविद्यालय (लाहौर)

इतिहास

इस महाविद्यालय को सरदार दयाल सिंह की वसीयत के अनुसार लाहौर में स्थापित किया गया था। सरदार दयाल सिंह, लाहौर और अमृतसर के बीच, वाघा सीमा के पास के मजीठा गांव के सरदारों के शेरगिल या गिल कबीले से थे। वे "ट्रिब्यून के संस्थापक" और एक ऐसे व्यक्ति के रूप में जाने जाते है जिसने अपनी वसीयत में काफी हद तक आत्म-अर्जित संपत्ति, जिसमे लाहौर कि इमारतें; अमृतसर, लाहौर और गुरदासपुर जिलों कि ज़मीनें, जो कि १८९८ में ३० लाख कि कीमत के होंगेशामिल थे, दो ट्रस्टों को सौंप दी, जिन्होंने फिर लाहौर में  दयाल सिंह कॉलेज और दयाल सिंह पब्लिक लाइब्रेरी स्थापना की है।
महाविद्यालय एक शैक्षिक ट्रस्ट द्वारा चलाया जाता था। इसमें दयाल सिंह कॉलेज, दयाल सिंह पुस्तकालय, दयाल सिंह मजीठिया हॉल और लाहौर उच्च न्यायालय के निकट, द मॉल, लाहौर में दयाल सिंह के मकान शामिल है।
सरदार दयाल सिंह मजीठिया, एक परोपकारी और शिक्षा प्रेमी थे।एक महान दृष्टि और कार्रवाई के व्यक्ति, उन्होंने शिक्षा के प्रचार के लिए अपनी सभी परिसंपत्तियों को दान में दे दिया। उन्होंने अपनी लाहौर, पाकिस्तान की लगभग सारी संपत्ति महाविद्यालय की स्थापना के लिए दे दी।

उपलब्ध कार्यक्रम

एच.एस.एस.सी.
·        प्री-मेडिकल
·        प्री-इंजीनियरिंग
·        सामान्य विज्ञान
·        कम्प्यूटर विज्ञान (आई.सी.एस)
·        वाणिज्य समूह (आई.कॉम)
·        कला समूह 
स्नातक
·        विज्ञान स्नातक
·        कला स्नातक
·        वाणिज्य स्नातक (आई.टी.) 
स्मताकोत्तर
·        एम.एस.सी. गणित 
·        एम.ए. अंग्रेजी

स्थान

कॉलेज निस्बत रोड, लक्ष्मी चौक के निकट, लाहौर, पाकिस्तान में है .
मैनपुरी

अकबरपुर औछा

मैनपुरी जिले के पश्चिम से अकबरपुर औछा गांव लगभग 25 किलोमीटर की दूरी पर है। इस जगह का नाम शासक अकबर के नाम पर रखा गया है। अपने शासन काल के दौरान अकबर ने यहां एक किले का निर्माण भी करवाया था। इसके अतिरिक्त यहां कई हिन्दू मंदिर भी है। जिसके से एक ऋषि स्थान है जिसका निर्माण फरूखाबाद के चौधरी जय चंद ने करवाया था। यह मंदिर काफी प्राचीन है। प्रत्येक वर्ष जुलाई माह में यहां चमन ऋषि की याद में मेले का आयोजन किया जाता है। काफी संख्या में लोग इस मेले में सम्मिलित होते हैं।

विक्रम शिक्शा निकेतन

यह विदयालय मैनपुरी जिले से 30 किलोमीटर की दूरी पर है। इस जगह एक बहुत सुन्दर आस्र्म है जिसका नाम है गोपाल आश्रम है। इस विदयालय में १ से १२ तक की शिक्षा दी जाती है।

भोगाँव

भोगाँव शहर मैनपुरी के पूर्व से 14 किलोमीटर की दूरी पर स्थित है। माना जाता है कि इस शहर की स्थापना राजा भीम ने की थी। उन्ही के नाम पर इस जगह का नाम भीमगांव अथवा भीमग्राम रखा गया। पहले समय में यह जगह अकबर के अधीन थी और भीमगांव परगना का मुख्यालय था। यहां का कुल क्षेत्रफल 0.44 वर्ग किलोमीटर है। इस जगह के समीप पर ही महादेव का प्रसिद्ध मंदिर स्थित है। यहां श्रद्धालुओ के लिए सराय और रहने की सुविधा भी प्रदान की गई है। इसके अलावा शहर के पठान क्वॉटर के केन्द्र में एक मस्जिद भी है। इस मस्जिद की विशेषता यह है कि इस मस्जिद के चारों ओर बनी ऊंची दीवारें और गहराई में बना तीर के आकार का रास्ता है।

करीमगंज

मैनपुरी जिले से करीमगंज लगभग नौ किलोमीटर की दूरी पर स्थित है। इस जगह पर एक किला है जिसका सम्बन्ध खान बहादुर खान से है। इस जगह पर खान बहादुर रहा करते थे। यह किला लगभग दो शताब्दी पूर्व का है। इस गांव का क्षेत्रफल 1,656 हेक्टेयर है।

बरनाहल

यह कस्बा करहल के पश्चिम से 16 किलोमीटर और मैनपुरी के दक्षिण से 32 किलोमीटर की दूरी पर स्थित है। इस कस्बे का क्षेत्रफल 635 हेक्टेयर है। प्रत्येक वर्ष राम नवमी के अवसर पर यहां मेले का आयोजन किया जाता है। कृषि यहां के लोगों का प्रमुख व्यवसाय है। यह दिहुली व नवाटेड़ा के बीच में स्थित है। इस के पूर्व में जाफरपुर गाँव है व 2 किलोमीटर दूर एमाहसन नगर गाँँव है। विकास खंड बरनाहल में शिक्षा संस्थान ज्ञानदीप पब्लिक इंटर कॉलेज है

समान वन्यजीव अभ्यारण

मैनपुरी जिला स्थित समान वन्यजीव अभ्यारण पांच किलोमीटर के क्षेत्र में फैला हुआ है। इस अभ्यारण का निर्माण 1990 ई. में हुआ था। इस अभ्यारण में पक्षियों की कई प्रजातियां देखी जा सकती है। यहां घूमने का सबसे उचित समय दिसम्बर से फरवरी है।

अम्बरपुर वेटलैंड

मैनपुरी जिला स्थित अम्बरपुर वेटलैंड करहल-किशनी मार्ग पर स्थित है। इस जगह पर विश्व के सबसे लम्बे उड़ने वाले 400 सारस मौजूद है। इसके समीप पर ही कुदिईया वेटलैंड स्थित है।

बेवर

बरेली-इटावा मार्ग पर स्थित बेवार शहर मैनपुरी के पूर्व से 27 किलोमीटर की दूरी पर स्थित है। इस जगह का क्षेत्रफल सिर्फ 0.35 वर्ग किलोमीटर है। यह जगह छिबरामऊ से करिब २१ किलोमीटर दूर है। आगरा से बेवर की दूरी करीब ४ घंटे की है।
बेवर से कुसमरा होते हुए रामनगर मार्ग ४ किमी पर हिरौली नामक गाव है।
यहां प्रतिवर्ष बेवर थाने के अमर शहीदों (कृष्ण कुमार, जमुना प्रसाद त्रिपाठी और सीताराम गुप्त) ) की स्मृति और भारतीय स्वाधीनता संग्राम के क्रान्तिकारियों और स्वाधीनता सेनानियों को श्रद्धा-सुमन अर्पित करने हेतु शहीद मेला का आयोजन होता है|

Parwatpur

mainpuri shahar se 7.5km doori par sthiti hai or is ganv main sadko ke madhyam se pahucha ja sakta hai
yah ganv mainpuri se kishmi road par hai.
कन्हैया गीत

कन्हैया गीत राजस्थान के पूर्वी भाग में विशेषकर मीणा समुदाय में प्रचलित सामूहिक गायन हैं जिसे 'नौबत' और 'घेरा' 'मजीरा' ढोलक नामक वाद्य यंत्रो की मदद से गाया जाता हैं। पूर्वी भाग में ये लोगो के बीच आपसी भाईचारे और बंधुत्व को बढ़ाने में एक अनुकरणीय योगदान दे रहे हैं।

कन्हैया दंगल

कन्हैया गीतों के आयोजन जिसमे दो या दो से अधिक पार्टियो के बीच कन्हैया गीतों का मुकाबला होता हैं, 'कन्हैया दंगल' कहलाता हैं। इसका आयोजन ज्यादातर पूरे गाँव के मध्य होता हैं। इसमें भाग लेने के लिए दो या दो से अधिक गाँवो को निमंत्रण भेजा जाता हैं जिसको 'कागज़ भेजना' कहा जाता है। अगर दूसरा गाँव भाग लेने पर सहमत हो जाता है तो उसे 'कागज लेना' कहते हैं और अगर सहमत नही होता हैं तो कहा जाता हैं कि उस गाँव ने 'कागज़ झेलने' से मना कर दिया।

मेडिया

कन्हैया गीतों को एक निश्चित प्रारूप में बहुत सारे लोग एक घेरा बनाकर गाते हैं, इनको निर्देश देने के लिए बीच में कुछ मुख्य कलाकार खड़े रहते हैं, जिनको मेडिया कहा जाता है। ये मुख्य कलाकार होते हैं जो गीत के बीच में बोल  देते हैं और गीत के प्रवाह को तय करते हैं। सामान्यतः एक पार्टी में 2 मेडिया होते हैं जो बारी-बारी से बोल उठाकर अपनी तरफ के लोगो को गीत के प्रवाह से जोड़ते हैं। 
बोल गीत की वो कड़ी हैं जिसके माध्यम से मेडिया अपने गीत के प्रसंग को श्रोताओं को समझाता हैं। ये या तो पद्य रूप में बताये जाते हैं, या फिर साधारण बोलकर। इनके बिना गीत की दिशा को नही जाना जा सकता और इनको मेडिया द्वारा ही गाया जाता हैं। मेडिया इनके अलावा इन गीतों के आयोजन, गाने वालों को सिखाने, उनके एकत्रितीकरण का इंतज़ाम करता हैं, इस प्रकार उसकी भूमिका इनमें एक मार्गदर्शक के रूप में उभरती है और वो सम्मान का हक़दार बन जाता है, इसलिए दूसरे कलाकार भी मेडिया बनने के लिए संघर्षरत रहते हैं। इनका चयन कलाकारों को करना चाहिए परन्तु गाँव के पंच-पटेल कई बार इनका चयन करते हैं जिसमे वो पक्षपात जैसी चीज़े ले आते हैं जिसका नतीजा कलाकारों की अरुचि के रूप में सामने आता हैं और गीतों का पतन जैसी चीजे सामने आ जाती हैं।

सामाजिक प्रतिक्रिया

इन गीतों को सुनने के लिए दंगलों में कई गाँवो के लोगो के आने से एक हुजूम जम जाता हैं। इस भीड़ का फायदा उठाने के लिए कई राजनेता भी इनका प्रयोग राजनीतिक लाभों के लिए करने लगे हैं और इनमें शिरकत करके लोगो के बीच लोकप्रियता हासिल करते रहते हैं। 
पद दंगल हमें हमारी संस्कृति से जोडे रखने का कार्य करते हैं। पद दंगलों के माध्यम से संस्कृति जीवंत होती है, वहीं आपसी भाईचारा एवं समन्वय बढता है।
-17 जुलाई 2010 सूचना एवं जनसंपर्क राज्य मंत्री श्री अशोक बैरवा, सवाई माधोपुर जिले के डेकवा गांव में पद दंगल के शुभारंभ अवसर-
पद दंगल भारतीय संस्कृति को बचाने में सहायक हैं। इस प्रकार के आयोजनों से लोगों में भाईचारा, समाजवाद की भावना, सामाजिक सौहार्द्रता, एकता एवं धार्मिक भावना बढ़ती है। साथ ही लोगों को धर्मलाभ मिलने के साथ-साथ धार्मिक जानकारियाँ भी मिलती हैं। 
-राजस्थान प्रदेश महिला कांग्रेस कमेटी की महासचिव इंदिरा मीणा 26 मई 2012 को मामड़ोली की ओर से सवाई सिंह जी महाराज के चौक में आयोजित पद दंगल कार्यक्रम के उद्घाटन समारोह में-
विधायक रमेश चन्द मीना ने ऐसे धार्मिक आयोजनों को ग्रामीण संस्कृति की धरोहर की संज्ञा दी। इन्होने पद दंगलों को संस्कृति के परिचायक बताते हुए इनके आयोजनों में बढ़-चढ़ कर भाग लेने का आग्रह किया।

क्षेत्रीय स्थिति

इनका विस्तार सवाई माधोपुर, टोंक, दौसा, करौली, भरतपुर, अलवर व बूंदी के गाँवो में देखा जा सकता हैं। खासकर सवाई माधोपुर में इनका अधिक प्रचलन है। यहाँ चकेरी, जड़ावता, ढेकवा, खानदीप आदि गाँवो में इनका अधिक प्रचलन हैं।
फोस्फाइट

फोस्फाइट एक अकार्बनिक यौगिक है।
मोहन आगाशे

प्रारंभिक जीवन

मोहन आगाशे का जन्म महाराष्ट्र के भोर में हुआ था। वह भोर में प्रारंभिक शिक्षा के बाद अपनी शिक्षा पूरी करने के लिए पुणे आ गए। मोहन आगाशे ने बीबी जे मेडिकल कॉलेज, पुणे से एमबीबीएस डिग्री के लिए अध्ययन किया। बाद में वह मनोचिकित्सा में स्नातकोत्तर पूरा करने के लिए कॉलेज वापस आए। उन्होंने डॉ डीएन नंदी के तहत प्रशिक्षण प्राप्त किया जोकि देश में सबसे अच्छे मनोचिकित्सकों में से एक माने जाते हैं। पुणे में अपने मेडिकल कॉलेज के वर्षों के दौरान, उन्हें उत्पल दत्त द्वारा नाटक-कला के सम्पर्क में आये और उन्हें उससे प्यार हो गया।

चिकित्सक

मोहन आगाशे ने बीजे मेडिकल कॉलेज और पुणे में ससून अस्पताल में मनोचिकित्सा के अध्यापक के रूप में कार्य किया। अपने मेडिकल कैरियर के अलावा, उन्होंने नैदानिक मनोविज्ञान और मनोविज्ञान के क्षेत्र में भी काम किया। आगाशे ने पुणे के सरकारी अस्पताल में काम करने का विकल्प चुनकर अपना प्रारंभिक करियर शुरू किया था। उन्हें सशस्त्र बल मेडिकल कॉलेज, पुणे में आयोजित भारतीय मनोवैज्ञानिक सोसाइटी के वार्षिक राष्ट्रीय सम्मेलन के लिए आयोजन समिति की बैठकों की अध्यक्षता करने का सम्मान मिला।
आगाशे, महाराष्ट्र मानसिक स्वास्थ्य संस्थान के संस्थापक निदेशक है। उनके पढ़ाये छात्र भारत, ब्रिटेन और संयुक्त राज्य अमेरिका में मनोचिकित्सक के रुप में प्रसिद्ध है।
1991 में पुणे इंस्टीट्यूट ऑफ मानसिक स्वास्थ्य की स्थापना में भी आगशे ने महत्वपूर्ण भूमिका निभाई थी। पुणे, भारत में स्थित मानसिक स्वास्थ्य विज्ञान में एक राज्य स्तरीय प्रशिक्षण और अनुसंधान संस्थान है।
1993 के लातूर भूकंप के बाद भारतीय आयुर्विज्ञान अनुसंधान परिषद ने एक शोध परियोजना शुरू की थी, और आगाशे को घटना के मानसिक स्वास्थ्य प्रभाव को समझने के लिए प्रमुख जांचकर्ता नियुक्त किया गया था।
1998 में, मानसिक स्वास्थ्य शिक्षा और सेवा में सुधार करने के लिए आगाशे की परियोजना ने महाराष्ट्र सरकार द्वारा मानसिक शिक्षा पर एक नई नीति के गठन की शुरुआत की। उन्होंने मानसिक स्वास्थ्य शिक्षा और सेवा पर महाराष्ट्र सरकार के सलाहकार के रूप में भी कार्य किया है।
आगाशे वर्तमान में थकान और कमजोरियों के सांस्कृतिक विकारों पर एक भारत-यूएस संयुक्त परियोजना के लिए मुख्य जाँचकर्ता हैं।

अभिनय

अगाशे का अभिनय के प्रति प्यार ने उन्हें अपने व्यस्त कार्यक्रम से नाटक में काम करने के लिये समय निकाल्ने मे मदद की। उन्होंने नाटकों में काम करके अभिनय में अपने करियर की शुरूआत की। अप्रैल 1997 में उन्हें भारतीय फिल्म और टेलिविज़न संस्थान, पुणे का महानिदेशक भी बनाया गया था, हालांकि 2002 उन्होंने अपने पद से त्यागपत्र दे दिया था।

फ़िल्म

अगाशे ने मुख्यत: मराठी और हिन्दी फ़िल्मो में काम किया है, इसके अलावा उन्होंने कुछ बंगाली, मलयाली और तमिल फ़िल्मों में भी अभिनय किया है।
विधि शासन

विधि शासन या कानून का शासन (Rule of law) का अर्थ है कि कानून सर्वोपरि है तथा वह सभी लोगों पर समान रूप से लागू होती है।

परिचय

विधि शासन का प्रमुख सिद्धांत है - कानून के समक्ष सब लोगों की समता। भारत में इसे उसी अर्थ में ग्रहण करते हैं, जिसमें यह अंग्रेजी-अमरीकी विधान में ग्रहण किया गया है। भारतीय संविधान में घोषि किया गया है कि प्रत्येक नागरिक के लिए एक ही कानून होगा जो समान रूप से लागू होगा। जन्म, जाति इत्यादि कारणों से किसी को विशेषाधिकार प्राप्त नहीं होगा (अनुच्छेद 14)। किसी राज्य में यदि किसी वर्ग को विशेषाधिकार प्राप्त है तथा अन्यान्य लोग इससे वंचित हैं, तो वहाँ विधि का शासन नहीं कहा जा सकता। अत: प्राचीन राज्यों में अथवा मध्य युग के सामंत समाज में जहाँ शासक वर्ग एवं जनसाधारण के अधिकारों में अंतर था, वहाँ विधि की समता नहीं थी। उदाहरण के लिए रोम साम्राज्य के विधान में हम पैट्रीशियन (उच्च वर्ग) एवं प्लीबियन (जनसाधारण) तथा रोमन नागरिक एवं पेरेग्रिनस (विजित देश के निवासी) के अधिकारों में अंतर पाते हैं। दासता भी विधि द्वारा समर्थित थी। भारत में प्रत्येक व्यक्ति पर, चाहे वह राजा हो या निर्धन, देश का साधारण कानून समान रूप से लागू होता है और सभी को साधारण न्यायालय में समान रूप से न्याय मिलता है। राजनीतिक एवं अंतरराष्ट्रीय पारस्परिक मर्यादा की दृष्टि से इस नियम के थोड़े से अपवाद हैं। यथा, राष्ट्रपति एवं राज्यपाल देश के साधारण न्यायालय द्वारा दंडित नहीं हो सकते (अनुच्छेद 361 (1)) विदेश के राजा, राष्ट्रपति या राजदूत न्यायालय के अधिकारक्षेत्र से बाहर हैं (अनुच्छेद 51)।
भारतीय संविधान में कानून के संरक्षण की समानता न केवल देश के नागरिकों को, अपितु विदेशियों को भी समान रूप से, जाति, धर्म, वर्ण, जन्मस्थान आदि का भेद भाव किए बिना, दी गई है। पुरुषों और स्त्रियों के अधिकार में भी अंतर नहीं किया गया है (अनुच्छेद 15)। सभी नागरिकों को जीविका अथवा सरकारी नियुक्ति में समान अवसर मिलने का अधिकार मिला है (अनुच्छेद 16)। अस्पृश्यता का पूर्ण रूप से निषेध हुआ है (अनुच्छेद 17)। सैनिक एवं शैक्षणिक उपाधियों के अतिरिक्त राज्य अपने नागरिकों को अन्यान्य उपाधि नहीं दे सकता (अनुच्छेद 18)। कोई नागरिक विधि द्वारा निर्धारित अपराध के लिए ही केवल एक बार दंडित हो सकता है (अनुच्छेद 20)। किसी भी व्यक्ति को मृत्युदंड अथवा कारावास विधिसम्मत रूप में ही दिया जा सकता है (अनुच्छेद 21),संकटकालीन असाधारण परिस्थिति में ही सरकार बिना मामला चलाए किसी को नजरबंद कर सकती है (अनुच्छेद 19 (2))।
संविधान द्वारा प्रदत्त अपने मूल अधिकारों के अपहरण पर कोई नागरिक न्यायालय में सरकार के विरुद्ध मामला चला सकता है। संविधान में यह निर्देश दिया गया है कि राज्यों के उच्च न्यायालय तथा देश का सर्वोच्च न्यायालय इन मूल अधिकारों की रक्षा करें। निष्पक्ष तथा निर्भीक न्यायाधीशों द्वारा न्याय का विधान किया गया है। इनके आदेशों का पालन करना शासन का कर्तव्य है। निष्पक्ष एवं स्वतंत्र समाचारपत्र तथा जागरूक जनमत, जनाधिकार के प्रहरी हैं।
फ़्रान्सीसी वर्णमाला

फ़्रान्सीसी वर्णमाला, लातिन वर्णमाला पर आधरित है। यह लातिन के मानक २६ अक्षरों को प्रयुक्त करती है।

नई वर्तनी

नई वर्तनी प्रणाली के अन्तर्गत, व्यंजन वर्ण इस प्रकार पढ़े जाते थे: बी (be), के (ke), डी (de), फ़ी (fe), ग्यू (gue), हे (he), जी (je), की (ke), ले (le), मे (me), ने (ne), पे (pe), कि (ke), रे (re), से (se), ते (te), वे (ve), वी (we), सी (kse), ज़े (ze)। यद्यपि यह पारम्परिक प्रणाली से अधिक ध्वन्यात्मक था, लेकिन यह अधिक लोकप्रिय नहीं हुआ।
२८८१ ईसा पूर्व

२८८१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८८१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मगध महिला कॉलेज

बिहार में महिलाओं के लिए उच्च शिक्षा के अग्रणी संस्थान मगध महिला कॉलेज की स्थापना 1946 में हुई थी । वर्तमान में पटना विश्वविद्यालय की एक घटक इकाई, जिसमें 1 9 52 से यूजीसी अधिनियम की धारा 12 बी के तहत स्थायी संबद्धता है । यह एक सीसीआरएटेड 'ए' ग्रेड है जनवरी 2013 में एनएएसी द्वारा सीजीपीए (3.02) के साथ विभिन्न विषयों में 4500 से अधिक छात्रों को शिक्षा प्रदान करना। इसे 2011-2016 के लिए यूजीसी, नई दिल्ली द्वारा सीपीई (उत्कृष्टता के लिए संभावित कॉलेज) से सम्मानित किया गया है, और 2021 तक सीपीई की स्थिति को बरकरार रखा है।
कॉलेज को बिहार के मुख्यमंत्री श्री नीतीश कुमार द्वारा 'शिक्षा दिवस 2014' पर 'सर्वश्रेष्ठ कॉलेज पुरस्कार' से सम्मानित किया गया है और उन्हें महामहिम श्री राम नाथकोविंद द्वारा 'बिहार में लड़कियों के लिए उच्च शिक्षा का उत्कृष्ट संस्थान' से सम्मानित किया गया है, बिहार विश्वविद्यालयों के गवर्नर-सह चांसलर, राष्ट्रीय शिक्षा बिहार शिखर सम्मेलन और पुरस्कार 2016 के अवसर पर। कॉलेज ने मानव पूंजी और मानव संसाधनों के विकास के लिए अकादमिक सत्र 2018-19 में छात्रों के लिए व्यक्तित्व विकास कक्षाएं पेश कीं।
कॉलेज प्रशासन संकाय सदस्यों को अनुसंधान गतिविधियों में शामिल होने के लिए प्रेरित करता है। कई प्रमुख और मामूली शोध परियोजनाएं जमा की गई हैं और कुछ जमा होने की स्थिति में हैं।
अकादमिक वर्ष 2018-19 में कॉलेज में व्यापक अकादमिक विकास एजेंडा है। इस संबंध में स्मार्ट शैक्षणिक उपयोग और डिजिटल व्याख्यान बनाने के संबंध में शिक्षण संकाय के लिए कई आईसीटी आधारित संकाय विकास कार्यक्रम और प्रशिक्षण कार्यक्रम नए शैक्षणिक सत्र में आयोजित किए जाएंगे।
9 फरवरी, 2018 पटना विश्वविद्यालय के इतिहास में एक ऐतिहासिक दिन है जब मगध महिला कॉलेज भारत में उच्च शिक्षा का पहला संस्थान बन गया है ताकि ' सहोदरा - उसी मां की बेटियों ' के नाम से हाउस सिस्टम शुरू करने के लिए विभिन्न गतिविधियों को सुव्यवस्थित किया जा सके। उठाए जाएंगे और छात्रों को उनके विकास और सीखने के सभी पहलुओं को विकसित करने के लिए जगह दे रहे हैं।
इस साल (2018) हमारे लोकमान्य डॉ। शारदा सिन्हा में से एक, प्रसिद्ध लोक गायिका को गणतंत्र दिवस 2018 की पूर्व संध्या पर भारत के राष्ट्रपति द्वारा दूसरे सर्वोच्च नागरिक पुरस्कार पदमभूषण से सम्मानित किया गया था, इससे पहले उन्हें पद्मश्री भी सम्मानित किया गया था। पुरस्कार। प्रतिष्ठित साहित्यिक और इतिहासकार , अल्माना डॉ उषाकिरन खान को पद्मश्री पुरस्कार से सम्मानित किया गया है। यह गर्व का विषय है कि कॉलेज ने माननीय मंत्री श्री जय कुमार सिंह, भारत के माननीय मंत्री श्री जय कुमार सिंह का उद्घाटन किया। । बिजनेस ऊष्मायन के लिए कुशल युवा उद्यमियों को तैयार करने के लिए 15 मई 2018 को बिहार के ।
  चार छात्रों का सर्टिफिकेट कोर्स और गर्ल स्टूडेंट्स के कौशल विकास के लिए दो छः महीने सर्टिफिकेट कोर्सअकादमिक सत्र 2018-2019 से शुरू किए जाएंगे।ललित कला धारा से, नए पाठ्यक्रमों का नाम हैं: (i) ब्लॉक प्रिंटिंग, (ii) मधुबनी चित्रकारी (iii) टिकुली कला और (iv) जूट कला, शिल्प और डिजाइनिंग। आईसीटी धारा से पाठ्यक्रम का नाम 'ग्राफिक्स और वेब-डिजाइनिंग में आईटी स्किल डेवलपमेंट और बिजनेस एडमिनिस्ट्रेशन स्ट्रीम से पाठ्यक्रम का नाम' ऑफिस मैनेजमेंट कोर्स 'है।

ख्यातिप्राप्त भूतपूर्व छात्र

शारदा सिन्हा

= इन्हें भी देखें

पटना विश्वविद्यालय बिहार नेशनल कॉलेज
इंदिरा पोइंट

नामकरण

इस ग्राम का नाम इंदिरा पॉइंट भारत की भूतपूर्व महिला प्रधानमंत्री श्रीमती इंदिरा गांधी के ऊपर रखा गया है | पहले इस बिंदु का नाम पिग्मालायन बिंदु तहत पारसन का बिंदु था | लेकिन २१ फ़रवरी १९८४ में इसका नामकरण परिवर्तित कर दिया गया | लेकिन आधिकारिक नामकरण समारोह १० अक्टूबर १९८५ में किया गया |

इतिहास

यह बिन्दु पहले पिग्मेलियन पोइंट और पार्सन्स पोइंट के नाम से जाना जाता था। ३० अप्रैल १९७२ को यहाँ प्रकाशस्तम्भ का उद्घाटन हुआ। १ दिसम्बर २००४ में हिन्द महासागर भूकम्प और सूनामी में यहाँ का भूगोल बदल गया और इंदिरा पोइंट की ऊँचाई ४.२५ मीटर कम हो गई। इस सुनामी में यहाँ के अनेक निवासी लापता हो गए | इसके अलावा ४ वैज्ञानिक जो चर्मपृष्ठ कछुए पर अध्यन कर रहे थे उनकी भी मृत्यु हो गयी थी |

प्रशासन

इंदिरा पॉइंट लक्ष्मीनगर ग्राम पंचायत के अंतर्गत आता है |

जनांकिकी

यहाँ के कई बाशिंदों की मृत्यु २००४ के सुनामी में हो गयी थी | २०११ के जनगणना के अनुसार यहाँ केवल ४ परिवार ही निवास करते है |
११६९ ईसा पूर्व

११६९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११६९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
शनि मंदिर, शिंगणापुर

मूर्ति

शनि भगवान की स्वयंभू मूर्ति काले रंग की है। 5 फुट 9 इंच ऊँची व 1 फुट 6 इंच चौड़ी यह मूर्ति संगमरमर के एक चबूतरे पर धूप में ही विराजमान है। यहाँ शनिदेव अष्ट प्रहर धूप हो, आँधी हो, तूफान हो या जाड़ा हो, सभी ऋतुओं में बिना छत्र धारण किए खड़े हैं। राजनेता व प्रभावशाली वर्गों के लोग यहाँ नियमित रूप से एवं साधारण भक्त हजारों की संख्या में देव दर्शनार्थ प्रतिदिन आते हैं।

गांव

लगभग तीन हजार जनसंख्या के शनि शिंगणापुर गाँव में किसी भी घर में दरवाजा नहीं है। कहीं भी कुंडी तथा कड़ी लगाकर ताला नहीं लगाया जाता। इतना ही नहीं, घर में लोग आलीमारी, सूटकेस आदि नहीं रखते। ऐसा शनि भगवान की आज्ञा से किया जाता है।
लोग घर की मूल्यवान वस्तुएँ, गहने, कपड़े, रुपए-पैसे आदि रखने के लिए थैली तथा डिब्बे या ताक का प्रयोग करते हैं। केवल पशुओं से रक्षा हो, इसलिए बाँस का ढँकना दरवाजे पर लगाया जाता है।
गाँव छोटा है, पर लोग समृद्ध हैं। इसलिए अनेक लोगों के घर आधुनिक तकनीक से ईंट-पत्थर तथा सीमेंट का इस्तेमाल करके बनाए गए हैं। फिर भी दरवाजों में किवाड़ नहीं हैं। यहाँ दुमंजिला मकान भी नहीं है। यहाँ पर कभी चोरी नहीं हुई। यहाँ आने वाले भक्त अपने वाहनों में कभी ताला नहीं लगाते। कितना भी बड़ा मेला क्यों न हो, कभी किसी वाहन की चोरी नहीं हुई।

शनिवार

शनिवार के दिन आने वाली अमावस को तथा प्रत्येक शनिवार को महाराष्ट्र के कोने-कोने से दर्शनाभिलाषी यहाँ आते हैं तथा शनि भगवान की पूजा, अभिषेक आदि करते हैं। प्रतिदिनप्रातः 4 बजे एवं सायंकाल 5 बजे यहाँ आरती होती है। शनि जयंती पर जगह-जगह से प्रसिद्ध ब्राह्मणों को बुलाकर 'लघुरुद्राभिषेक' कराया जाता है। यह कार्यक्रम प्रातः 7 से सायं 6 बजे तक चलता है।

महिमा

हिन्दू धर्म में कहते हैं कि कोबरा का काटा और शनि का मारा पानी नहीं माँगता। शुभ दृष्टि जब इसकी होती है, तो रंक भी राजा बन जाता है। देवता, असुर, मनुष्य, सिद्ध, विद्याधर और नाग ये सब इसकी अशुभ दृष्टि पड़ने पर समूल नष्ट हो जाते हैं। परंतु यह स्मरण रखना चाहिए कि यह ग्रह मूलतः आध्यात्मिक ग्रह है।
महर्षि पाराशर ने कहा कि शनि जिस अवस्था में होगा, उसके अनुरूप फल प्रदान करेगा। जैसे प्रचंड अग्नि सोने को तपाकर कुंदन बना देती है, वैसे ही शनि भी विभिन्न परिस्थितियों के ताप में तपाकर मनुष्य को उन्नति पथ पर बढ़ने की सामर्थ्य एवं लक्ष्य प्राप्ति के साधन उपलब्ध कराता है।
नवग्रहों में शनि को सर्वश्रेष्ठ इसलिए कहा जाता है, क्योंकि यह एक राशि पर सबसे ज्यादा समय तक विराजमान रहता है। श्री शनि देवता अत्यंत जाज्वल्यमान और जागृत देवता हैं।
आजकल शनि देव को मानने के लिए प्रत्येक वर्ग के लोग इनके दरबार में नियमित हाजिरी दे रहे हैं।